লিখিত বক্তব্যে বলা হয়, জাতীয় বিশ্ববিদ্যালয়ের অধীনে দেশের অন্যান্য প্রতিষ্ঠানের মতো সিলেটেও শিক্ষার্থীরা একটি স্বপ্নময় জীবনের সুন্দর অবলম্বনের হাতিয়ার হিসেবে গ্রন্থাগার ও তথ্য বিজ্ঞান ডিপ্লোমা কোর্সে ভর্তি হন। কিন্তু দুর্ভাগ্যজনক হলেও সত্য যে, ২০১৬-১৭ শিক্ষাবর্ষের শিক্ষার্থীদের ফাইনাল পরীক্ষাটি এখন পর্যন্ত সম্পন্ন হয়নি। অথচ এ বছরের গত ২৪ এপ্রিল পরীক্ষা হওয়ার নিমিত্তে শিক্ষার্থীদেরকে প্রবেশপত্র সহ যাবতীয় ব্যবস্থা নেয়ার নির্দেশ দেয়া হয়। কিন্তু হঠাৎ করে ২৩ এপ্রিল উচ্চ আদালতের নির্দেশে জাতীয় বিশ্ববিদ্যালয় কর্তৃপক্ষ পরীক্ষা এক মাসের জন্য স্থগিত করেন। খোঁজ নিয়ে শিক্ষার্থীরা স্থগিতাদেশের কারণ হিসেবে জানতে পারেন বগুড়ায় অবস্থিত একটি প্রতিষ্ঠানের রীট আবেদনের পরিপ্রেক্ষিতে এই স্থগিতাদেশ দেয়া হয়। বগুড়ার ওই প্রতিষ্ঠানের গ্রন্থাগার ও তথ্যবিজ্ঞান কোর্সে ভর্তিকৃত কিছু শিক্ষার্থীদের ভর্তি সংশ্লিষ্ট কিছু বিষয় নিয়ে জটিলতা ছিল। মাত্র একমাসের জন্য বিশবিদ্যালয় কর্তৃপক্ষ পরীক্ষাটি স্থগিত করলেও এখন পর্যন্ত পরীক্ষাটি নেয়া হচ্ছে না।